Gerîlayê HPGyî Argeş Zagros (Peyman Şemşîrî) û Cîger Efrîn (Peyman Şemşîrî) 30ê temmuza 2021î de hêrişê vera Herêmanê Pawitişî yê Medya de şehîd bîyî. EmbazanÊ wird gerîlayan ANFyî rê qala embazanê xo kerd.
Gerîlayê HPGyî  Mazlûm Efrînî vist vîrî ke Argeş Zagros Rojhelatê Kurdîstanî ra yo û vat: ''O wina yew embaz bi ke ez çend gala ci bikerî kêm maneno.  Binateyê ey bi heme embazan zaf hol bi. Semedê ma çimeyêko xurt ê moralî bi. Embazan ser o tesîrê ci bibi. Ê tim vatêne 'dişmen se keno wa bikero ma do tim ser bikewê'. Ey raştîya dişmenî hol şinasnayêne. Xebatanê xo de tim Rayberîye û partî esas girewtêne. Hemra Argeşî bi şehadetê xo ma rê cuyeyêka newî mîras verdaye.''
Gerîlayê HPGyî Baz Kandîlî zî ard ziwan ke ey  bi şehîd Cigerî xebete reya berde û vat: ''Şehîd Ciger bi nizdîbîyayîşê xo yê cuye nimûne bi. Ey cuyeya normale qebul nêkerde û wina nêciwîya. Tim bi heyecan, moral û coşî têgêrayêne. Wina ciwîyayêne. Xebatan de tim vernî de bi, semedê wezîfeyî payra bi. Sey gerîlayêkî heskerdoxê xoza bi.''
